b'\n_START_ARTICLE_\nMatilda Vali\xc5\xbeanska\n_START_SECTION_\nZgodnje \xc5\xbeivljenje\n_START_PARAGRAPH_\nMatilda (angle\xc5\xa1ko Maud) se je rodila 26. novembra 1869 v Marlborou\xc5\xa1ki hi\xc5\xa1i v Londonu. Bila je tretja h\xc4\x8derka in peti otrok Alberta Edvarda, vali\xc5\xbeanskega princa, najstarej\xc5\xa1ega sina kraljica Viktorije, in princese Aleksandre Danske. Krstil jo je londonski \xc5\xa1kof John Jackson 24. decembra 1869 v hi\xc5\xa1i Marlborough kot "Maud Charlotte Mary Victoria". Njeni botri so bili princ Leopold (njen stric), ki ga je zastopal vojvoda Cambri\xc5\xa1ki; princ Friderik Viljem Hesse-Kasselski, ki ga je zastopal princ Francis Te\xc5\xa1ki; grof Gleichenski; vojvodinja Nassavska, ki jo je zastopala princesa Francis Te\xc5\xa1ka; Karl XV. \xc5\xa0vedski, ki ga je zastopal baron Hochschild, \xc5\xa1vedski minister; princesa Marija Leiningenska, ki jo je zastopala princesa Klavdina Te\xc5\xa1ka; carica Marija Feodorovna Ruska (njena teta), ki jo je zastopala baronica de Brunnow; kronska princesa Ludovika Danska, ki jo je zastopala Madame de B\xc3\xbclow, \xc5\xbeena danskga ministra; in vojvodinja Inverne\xc5\xa1ka (njena prateta)._NEWLINE_Matildino otro\xc5\xa1tvo je bilo relativno sre\xc4\x8dno v primerjavi z njenimi sorojenci, ki so videli njihovo vzgojo kot \xe2\x80\x8b"zatiralno" in "strogo". Kot o\xc4\x8detov najljub\xc5\xa1i otrok je bila \xe2\x80\x8brazigrana in je u\xc5\xbeivala v jahanju in \xc5\xa1portu. "Fantovsko dekle" Maud je bila v kraljevski dru\xc5\xbeini znana kot "Harry" po admiralu Henryju Kepplu, prijatelju Edvarda VII., \xc4\x8digar vodenje v Krimski vojni je bilo \xc5\xa1teto za zlasti pogumno v tistem \xc4\x8dasu. Matilda je bila prisotna na skoraj vseh letnih obiskih k dru\xc5\xbeini princese Walesa na Danskem in je kasneje spremljala svojo mater in sestre na kri\xc5\xbearki po Norve\xc5\xa1ki in Mediteranu. Leta 1885 je bila dru\xc5\xbeica na poroki svoje tete po o\xc4\x8detovi strani Beatricija s princem Henrikom Battenber\xc5\xa1kim in leta 1863 na poroki svojega brata kralja Jurija V. z Marijo Te\xc5\xa1ko._NEWLINE_Matilda je skupaj s svojima sestrama Viktorijo in Ludoviko 6. avgusta 1887 od kraljice Viktorije prejela Cesarski red krone Indije. Kot njene sestre je tudi imela Kraljevi red Viktorije in Alberta (prvi razred) in je bila dama velikega kri\xc5\xbea Reda bolni\xc5\xa1nice svetega Ivana Jeruzalemskega.\n_START_SECTION_\nPrincesa Danske\n_START_PARAGRAPH_\nMatilda se je poro\xc4\x8dila v svojih poznih dvajsetih letih, kar je veljalo za relativno pozno. Na za\xc4\x8detku se je \xc5\xbeelela poro\xc4\x8diti s princem Francisom Te\xc5\xa1kim, starej\xc5\xa1im bratom njene svakinje Marije. \xc4\x8ceprav je bil relativno osiroma\xc5\xa1en zaradi nara\xc5\xa1\xc4\x8dajo\xc4\x8dih \xe2\x80\x8bkockarskih \xe2\x80\x8bdolgov in bi najverjetneje imel koristi od Matildinega statusa, je prezrl njene\xe2\x80\x8b \xc5\xbeelje.\xe2\x80\x8b Princesa Matilda se je 22. julija 1896 v privatni kapeli Buckinghamske pala\xc4\x8de poro\xc4\x8dila s princem Karlom Danskim, svojim bratrancem v prvem kolenu. Princ Karl je bil drugi sin kronskega princa Friderika Danskega, starej\xc5\xa1ega brata kraljice Aleksandre, in princese Ludovike \xc5\xa0vedske. Matildin o\xc4\x8de ji je dal hi\xc5\xa1o Appleton na posestvu Sandringham kot de\xc5\xbeelno rezidenco za njene pogoste obiske v Anglijo. Tam je bil rojen tudi parov edini otrok princ Aleksander, ki se je rodil 2. julija 1903._NEWLINE_Princ Karl je bila \xc4\x8dastnik v danski vojski in s svojo dru\xc5\xbeino je do leta 1905 \xc5\xbeivel predvsem na Danskem. Junija 1905 je norve\xc5\xa1ki parlament je razvezal 91-letno unijo med Norve\xc5\xa1ko in \xc5\xa0vedsko in izvolil, da bi prestol ponudili princu Karlu. Del razloga za izvolitev Karla je imelo tudi Matildino \xc4\x8dlanstvo v britanski kraljevi hi\xc5\xa1i. Po novembrskemu plebiscitu je princ Karl sprejel norve\xc5\xa1ki prestol in prevzel ime Haakon VII., medtem ko pa je njegov mladi sin prevzel imel Olaf. Kralj Haakon VII. in kraljica Matilda sta bila kronana 22. junija 1906 v katedrali Nidaros v Trondheimu, kar je bilo zadnje kronanje v Skandinaviji.\n_START_SECTION_\nKraljica Norve\xc5\xa1ke\n_START_PARAGRAPH_\nKraljica Matilda je vedno ljubila Veliko Britanijo, vendar se je hitro prilagodila v novi dr\xc5\xbeavi in nalogam kraljice soproge. Na dvoru in v dru\xc5\xbeini je Matilda imela mo\xc4\x8dno in dominantno vlogo, vendar diskretno vlogo v javnosti._NEWLINE_Med svojimi prvi leti na Norve\xc5\xa1kem sta bila z mo\xc5\xbeem fotografirana v norve\xc5\xa1ki narodni no\xc5\xa1i in Matilda je u\xc5\xbeivala v zimskih \xc5\xa1portih, kot na primer smu\xc4\x8danje, da bi dobila norve\xc5\xa1ko podobo v o\xc4\x8deh javnosti. Ni marala predstavljanja, vendar jih je izvajala svojo vlogo z veliko pozornosti kot kraljica in se je obla\xc4\x8dila v uporabljena obla\xc4\x8dila in nakit, da bi naredila kraljevski vtis. Podpirala je dobrodelne namene, zlasti tiste, ki so bile povezane z otroki in \xc5\xbeivalmi in je dajala spodbudo glasbenikom in umetnikom. Med prvo svetovno vojno je bil med njenimi projekti Kralji\xc4\x8din odbor za pomo\xc4\x8d (Dronningens Hjelpekomit\xc3\xa9). Podpirala je dom za neporo\xc4\x8dene matere feministke Katti Anker M\xc3\xb8ller (1906), kar je bilo \xc5\xa1teto za radikalno, leta 1921 pa je oblikovala pohi\xc5\xa1tvo v korist Otro\xc5\xa1ki razstavi (Barnets utstilling) in prodajala fotografije za dobrodelne namene._NEWLINE_Matilda je imela Veliko Britanijo \xc5\xa1e naprej za svoj pravi dom, tudi po svojem prihodu na Norve\xc5\xa1ko, in je obiskovala Veliko Britanijo vsako leto. Med obiski je ve\xc4\x8dinoma bivala v svoji hi\xc5\xa1i Appleton. Kakorkoli, cenila je nekatere vidike Norve\xc5\xa1ke, kot na primer zimske \xc5\xa1porte, in je spodbujala vzgojo svojega sina za Norve\xc5\xbeana. Nau\xc4\x8dila se je tudi teka na smu\xc4\x8deh in se je dogovorila, da je angle\xc5\xa1ki vrt v Kongsseterenu, kraljevski lo\xc5\xbei, gledal na glavno mesto dr\xc5\xbeave, Oslo. Kot za javno osebo je bila opisana za zadr\xc5\xbeano osebo, vendar za zasebno osebo energi\xc4\x8dno in z okusom za \xc5\xa1ale. Njen vpliv na mo\xc5\xbea in politiko ni veliko preu\xc4\x8den, ampak je opisana za mo\xc4\x8dno in prevladujo\xc4\x8do osebo na kraljevskem dvoru, \xc4\x8deprav je bila njena javna vloga manj videna._NEWLINE_Zadnji uradni nastop kraljice Matilde v Veliki Britaniji je bilo kronanje njenega ne\xc4\x8daka kralja Jurija VI. Britanskega maja 1937 v Westministrski opatiji. Sedela je na kraljevi klopi v opatiji zraven svoje svakinje kraljice Marije in svoje ne\xc4\x8dakinje Marije, kraljevske princese.\n_START_SECTION_\nMatildina smrt\n_START_PARAGRAPH_\nMatilda je pri\xc5\xa1la na obisk v Anglijo oktobra 1938. Sprva je ostala na Sandringhamu, nato pa se je preselila v hotel v londonskem West Endu. Nato je zbolela in bila sprejeta v dom za ostarele, kjer so ji 16. novembra 1938 izvedli operacijo na trebuhu. Kralj Haakon je iz Norve\xc5\xa1ke takoj odpotoval k njej. \xc4\x8ceprav je pre\xc5\xbeivela operacijo, je Matilda nepri\xc4\x8dakovano umrla 20. novembra 1938 zaradi odpovedi srca v hi\xc5\xa1i Appleton, \xc5\xa1est dni pred svojim 69. rojstnim dnevom (in na 13. obletnico smrti svoje matere). Norve\xc5\xa1kim \xc4\x8dasopisom je bilo dovoljeno, da kr\xc5\xa1ijo zakon o prepovedi objave ob nedeljah, da obvesti norve\xc5\xa1ko javnost o njeni smrti. Njeno telo se je vrnilo na Norve\xc5\xa1ko na krovu HMS Royal Oak in pred pokopom je bilo prestavljeno v majhno cerkev v Oslu. Kraljica Matilda je bila pokopana v kraljevem mavzoleju v trdnjavi Akershus v Oslu. Ob svoji smrti je bila kraljica Matilda zadnji pre\xc5\xbeiveli otrok kralja Edvarda VII. in kraljice Aleksandre.\n_START_SECTION_\nZapu\xc5\xa1\xc4\x8dina\n_START_PARAGRAPH_\nMatildina pravnukinja princesa Marta Ludovika je svojo najstarej\xc5\xa1o h\xc4\x8derko poimenovala po kraljici._NEWLINE_Po Matildi Vali\xc5\xbeanski so poimenovana Zemlja kraljice Maud in Gorovje kraljice Maud na Antarktiki, Srednja \xc5\xa1ola kraljica Maud v Hong Kongu ter Zaliv kraljice Maud v Nunavutu v Kanadi._NEWLINE_Ladja Maud, ki je bila namenjena specifikacijami Roalda Amndsena in je leta 1916 za\xc4\x8dela pre\xc4\x8dkati in raziskovati severno morsko pot, je bila kr\xc5\xa1\xc4\x8dena v \xc4\x8dast Matildi Vali\xc5\xbeanski._NEWLINE_Puding kraljice Maud (norve\xc5\xa1ko Dronning Maud fromasj, Dronning Maud Pudding ali celo Hadgesund-dessert) je poimenovan po njej.'